1943 közepén, amikor a szövetségesek a szicíliai partraszállással megindították az olaszországi hadjáratot, Student ejtőernyőseit ismét csak elégtelen erejű szárazföldi csapatok támogatására vetették be. 1943 szeptemberében, az olasz kiugrás esetére kidolgozott Achse hadműveletben vettek részt, így Észak-Olaszország megszállásában, Róma elfoglalásában és a külföldi Badoglio-párti olasz helyőrségek megsemmisítésében. Az ejtőernyősök nevezetes haditette volt a Mussolini kiszabadítására indított kommandóakció.